બાળકની તુલના કરવાથી બાળક લઘુતાગ્રંથિથી પિડાવવા લાગે છે તેમજ તેમનો આત્મવિશ્વાસ પણ વિકસિત નથી થતો. આવું બાળક આત્મવિશ્વાસવિહોણું બને છે. સતત તુલનાથી તે અનુભવે છે કે મારામાં એ ક્ષમતા નથી, જે અન્ય બાળકોમાં છે. આ ગ્રંથિ બાળકમાં ઘર કરી જાય છે. તે કોઇપણ કામ આત્મવિશ્વાસથી નથી કરી શકતો. માતા-પિતા ભલે સહજભાવે બાળકની તુલના અન્ય બાળકો સાથે કરતા હોય પરંતુ આ આદતની ગંભીર અસર બાળમાનસ પર પડે છે.